ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง 
นร02660054444 

ขอให้แก้ไขปัญหาการตั้งร้านจำหน่ายสินค้าบนบาทวิถี บริเวณ ปากซอยพหลโยธิน 48 (ซอยสายหยุด) แขวงอนุสาวรีย์ เขตบางเขน กรุงเทพมหานคร เนื่องจากผู้ร้องแจ้งว่าบริเวณพื้นที่ดังกล่าว พบว่าจะมีการนำสินค้ามาจำหน่ายบนบาทวิถี เป็นสินค้า ประเภท หน้ากากอนามัย, เสื้อผ้า, ของใช้, กิ๊ฟช็อป, กระเป๋า, สลากกินแบ่งรัฐบาลและอาหาร มีจำนวน 10 กว่าร้าน (ไม่ทราบข้อมูลเกี่ยวกับผู้จำหน่าย) ทำการตั้งร้านวางจำหน่ายสินค้า ในช่วงเวลา 17.00 น. เป็นบางวัน ส่วนใหญ่จะจะจำหน่ายในช่วงวันพุธ-วันอาทิตย์ เว้นวันจันทร์ ซึ่งจากการวางจำหน่ายสินค้าในพื้นที่ดังกล่าวนั้น เป็นเหตุให้ประชาชนที่เดินลงมาจากสะพานลอยคนข้าม และมีความประสงค์จะเดินเข้าซอยฯ ได้รับความเดือดร้อน เนื่องจากทางเดินเข้าซอยนั้น จะมีลักษณะเป็นทางแคบ ทำให้กีดขวางทางเดินสัญจร และเมื่อเดินไปเหยียบเสื้อผ้าที่วางจำหน่าย ก็จะถูกผู้จำหน่ายสินค้าแสดงพฤติกรรมที่ไม่เหมาะสม เช่น พูดจาต่อว่า สร้างความเดือดร้อนให้แก่ประชาชนที่สัญจรผ่าน ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณหลายเดือนแล้ว เบื้องต้นเมื่อประมาณ 2 เดือนที่ผ่านมา ผู้ร้องได้แจ้งเรื่องไปยังสำนักงานเขตบางเขน โดยทางหัวหน้าเทศกิจ มีการแจ้งให้ทราบว่า เจ้าหน้าที่มีการลงพื้นที่จับกลุ่มอยู่ปกติ แต่ผู้ร้องแจ้งว่า หลังในช่วงเวลา 17.00 น. พบว่าไม่มีเจ้าหน้าที่ลงพื้นที่ตรวจสอบแต่อย่างใด ปัจจุบันยังพบเห็นอยู่เช่นเดิม จึงประสงค์ให้หน่วยงานที่เกี่ยวข้องเข้ามาตรวจสอบและแก้ไขปัญหาฯ เพื่อบรรเทาความเดือดร้อนให้แก่ผู้ร้องและประชาชนที่เดินสัญจรผ่านต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata